Държавен вестник, бр. 25, 2010 г., стр. 53

БРОЙ  25	
Д Ъ Р Ж А В Е Н  В Е С Т Н И К 	
СТР.  53  
Чл. 101. Командирите (началниците) или 
ръководителите на структури при необходимост 
могат да разрешават ползването на платените 
годишни отпуски извън посоченото в план-
графика време, но в рамките на календарната 
година.
Чл. 102. (1) Военнослужещият ползва пла­
тен годишен отпуск след подаване на писмен 
рапорт по команден ред или след изготвяне на 
писмен доклад от непосредствения командир 
(началник) до командира (началника) или до 
ръководителя на съответната структура, който 
разрешава отпуска.
(2) На основание на рапорта или доклада по 
ал. 1 се изготвя заповед, в която задължително 
се посочват времето на отпуска, точният адрес 
на местопребиваването по време на ползването 
на платения годишен отпуск, начинът, по който 
да бъде уведомен при необходимост, както и 
военнослужещият, който ще изпълнява задъл­
женията му по време на неговото отсъствие.
Чл. 103. (1) Когато възникне право за 
ползване на друг вид платен отпуск по време 
на ползването на платения годишен отпуск, 
ползването на платения годишен отпуск от 
военнослужещия се прекъсва по писмен доклад 
на военнослужещия или на прекия му началник.
(2) Ползването на платения годишен отпуск 
може да се прекъсва еднократно с писмена 
заповед на командира (началника) или на ръ­
ководителя на съответната структура, разрешил 
отпуска, в която се посочват:
1. основанието за прекъсването;
2. времето и мястото за явяване на воен­
нослужещия.
(3) Уведомяването на военнослужещия за 
прекъсване на платения му годишен отпуск 
се извършва по реда на уставите на въоръже­
ните сили.
(4) При прекъсване на платения годишен 
отпуск по ал. 2 пътуването на военнослужещите 
до мястото на явяване и обратно до мястото 
на ползване на отпуска е за сметка на Минис­
терството на отбраната.
(5) Остатъкът от отпуска се ползва веднага 
след отпадане на основанието за прекъсване 
въз основа на заповед на съответния командир 
(началник) или ръководител на структура.
Чл. 104. На длъжностите за военнослужещи 
жени, които ползват отпуск поради бременност 
и раждане, за времето на ползване на отпуска 
могат да се назначат военнослужещи по реда 
на чл. 44.
Чл. 105. (1) Военнослужещите имат право 
на отпуск за временна неработоспособност 
в размер, определен от военномедицинските 
експертни органи или от органите на експер­
тизата на работоспособността в съответствие 
с Наредбата за медицинската експертиза на 
работоспособността, приета с Постановление 
№ 99 на Министерския съвет от 2005 г. (обн., 
ДВ, бр. 47 от 2005 г.; изм. и доп., бр. 89 и 96 
от 2005 г. и бр. 23 от 2007 г.).
(2) Военнослужещите, ползвали максимал­
ния размер на отпуска поради временна нера­
ботоспособност по Наредбата за медицинска 
експертиза на работоспособността, се представят 
пред Централната военна медицинска комисия 
за определяне на годността за военна служба 
по ред, определен с наредба на министъра на 
отбраната.
(3) Решението по ал. 2 се изпраща до 
командирите (началниците) на военните фор­
мирования, където служат военнослужещите, 
или до ръководителя на съответната структура.
Чл. 106. (1) Отпускът за временна неработо­
способност прекъсва друг вид разрешен отпуск.
(2) По време на отпуск за временна нера­
ботоспособност военнослужещите не могат да 
бъдат освобождавани от военна служба освен 
по взаимно съгласие на страните при навърш­
ване на пределна възраст или при налагане на 
дисциплинарно наказание „уволнение“.
Чл. 107. За ползването на другите законо­
установени платени отпуски военнослужещите 
прилагат към рапорта си документите, даващи 
право на такъв отпуск.
Чл. 108. (1) За ползването на неплатен 
отпуск с продължителност до 30 дни в една 
календарна година военнослужещите подават 
рапорт до съответния командир (началник) на 
военно формирование или до ръководителя на 
съответната структура.
(2) Неплатеният отпуск се разрешава по 
преценка на командирите (началниците) или 
ръководителите на структури при важни лични 
или семейни нужди и ако интересите на служ­
бата позволяват това.
(3) Неплатен отпуск може да се ползва, 
след като вече е използван полагащият се 
платен отпуск.
Чл. 109. (1) За ползването на неплатен от­
пуск с продължителност до 6 месеца веднъж 
за целия период на службата военнослужещите 
подават рапорт по команден ред до министъра 
на отбраната.
(2) Отпускът по ал. 1 може да се ползва, ако 
военнослужещите са прослужили не по-малко 
от 10 години в Министерството на отбраната, в 
структурите на пряко подчинение на министъра 
на отбраната и в Българската армия.
(3) Отпускът по ал. 1 може да се ползва 
еднократно.
(4) Отпускът по ал. 1 се отразява в азбучната 
служебна карта на военнослужещия.